
Siellä, mistä ei näe päivänvaloa. Siellä missä sanaa lämpö ei tunnettu millään tavalla. Sieltä pois pääsee vain harvat. Siellä kylmyys on kuin kahle, joka kietoutuu ympärille eikä päästä irti. Asukkaina ällöttävien otusten kirjo, joita kuitenkin yhdistää yksi asia. Viha. Sinne ei kukaan halunnut joutua.


Ja nyt muiden huolimattomuuden takia, näille kuvaamattoman pahoille otuksille tarjoutui tilaisuus paeta.



Uusi alku?


Lordi Medihol-tapauksen jälkeen Neljän virran maa kuin katosi Mian ja Wilhelmin elämästä. Talli korjattiin tulipalon jäljiltä vakuutusrahojen avulla.


Samalla myös hajonneet aidat nostettiin taas pystyyn ja hevoset etsittiin metsistä ja niityiltä. Tallin Rölli-poni oli juossut kaupunkiin asti. Osa hevosista löydettiin hieman laihtuneina ja osa taas hieman pyöristyneinä, joten Mian vanhempien oli mietittävä myös jokaisen hevosen ruokinta uudelleen. Vaikka kaikki olikin kesken, Mian vanhemmat pyrkivät aloittamaan tallin toiminnan uudelleen mahdollisimman pian. Hommaa oli paljon mutta nyt vihdoin kaikki alkoi olla taas normaalia.


Portaalin valo pimeni kartanosta sen sulkeuduttua taas suojatilaan. Ainoastaan Filia jäi nuorten elämään. Tyttö muutti asumaan Mian perheen luokse. Mia oli kertonut vanhemmilleen Filian olevan kaukainen sukulainen, joka tulee köyhistä oloista.


Koulu jatkui hiihtoloman päätyttyä yhtä uuvuttavana kuin aiemminkin. Joka aamu heidän täytyi herätä aikaisin ja lähteä kouluun. Aluksi Mia ja Wilhelm puhuivat välitunneilla paljonkin Neljän Virran maasta, mutta viikkojen kuluessa sen aikaiset puheenaiheet siirsivät ajatukset Bo:sta, Fabulasta ja kaikista muista Neljän virran maassa syrjään. Filia saisi aloittaa koulun ensi lukuvuotena, sillä jos hän nyt aloittaisi, hän olisi paljonkin jäljessä muista. Eihän tyttö ollut koskaan käynyt koulua.


Heti asetuttuaan aloilleen Filia halusi oppia ratsastamaan, jotta voisi joskus lähteä Mian ja Wilhelmin mukaan esimerkiksi maastoon tai muuten vain ratsastaa heidän kanssaan. Kun talli oli siinä kunnossa, että siellä pystyi taas pitämään ratsastustunteja, hän aloitti samassa ryhmässä pienten lasten kanssa.


Aluksi se tuntui hieman nöyryyttävältä olla ainoa ikäisensä ryhmässä mutta nopeasti ajatukset noloudesta siirtyivät ratsastukseen.


Ratsastustuntinsa Filia ansaitsi auttamalla tallin töissä. Verrattuna ratsastusaikaan työtä oli paljon ja tyttö kyllä ansaitsi ratsastustuntinsa.


Talvi kääntyi kevääseen. Silloin kun nuoret olivat koulussa, Filia oli yrittänyt opetella lukemaan ja sitä kautta oppia jotain Mian koulukirjoista. Se oli hankalaa, kun kukaan ei ollut sanomassa, menikö hänen lukuyrityksensä oikein vai väärin. Ulkona käydessään tyttö kuuli ensi kerran lintujen laulua ja ihastui luonnon musiikkiin heti.


Yksin ollessaan Filiaa karmi muistikuva sirkuksesta, miksi hän näki sen? Seuraisiko sitä jokin tapahtuma? Ja tyttöhän oli joka arkipäivä monta tuntia yksin, ellei hän mennyt auttamaan Mian äitiä tallille.


Kun lumet olivat sulaneet pois kaikkialta, alkoi Filian elämää häiritä oudot tapahtumat.


Aamulla Mian lähdettyä kouluun, Filia meni tallille täyttämään heinäsäkkejä ja siivoamaan karsinoita. Kaikki alkoi normaaliin tapaan, kunnes kolmannen heinäsäkin kohdalla hän tunsi ihonsa menevän kananlihalle itsekseen. Filia ei keksinyt, miksi? Ajatukset keskeytti värisevä synkkä ääni:


- Palaa luokseni!


- Palaa luokseni!


Vaikka Filia oli yksin heinävarastossa, hänestä tuntui kuin joku olisi kuiskannut hänen korvaansa. Filia haistoi äänen löyhkäävän hengityksen. Se olisi saanut tytön yökkäämään ellei hän olisi ollut niin kauhuissaan. Kuiskauksenakin kutsu oli synkkä. Äänten loputtua myös iho palautui ennalleen. Äänen loppuessa kylmä tuuli värisi vielä sisällä. Filiaa heikotti. Hän joutui hetken ryhdistäytymään, ennen kuin jatkoi hommia.


Vaikka näin kävi ensimmäistä kertaa, ääni kuulosti pelottavalla tavalla tutulta. Filia ajatteli kertoa tästä Mialle heti, kun hän tulisi koulusta.










Kiireitä


Kivet rapisivat kengän pohjassa, kun Mia käveli metsätietä pitkin koulusta kotiin. Koulu oli alkanut kahdeksalta ja loppui vasta kolmelta. Miaa ärsytti todella paljon, hän oli saanut kokeista vanhempiensa mielestä varmasti kehnoja arvosanoja ja saisi varmasti kuulla niistä kotona. Mian mielestä kokeisiin harjoittelu oli silloin turhaa, jos muisti läpikäydyn asian tunneilta. Kokeisiin harjoitellessa meni aina hirveästi aikaa ja tänään hän sai tietää, että tulevan kesän aikana tulisi tehdä projekti kasveista. Koulu ei jätä oppilaita rauhaan edes kesän ajaksi, kuinka ärsyttävää.


Lisäksi Mia oli unohtanut liikuntatunnille tarvittavan kassinsa edellisen tunnin luokkaan, eikä ehtinyt hakea sitä ennen liikuntatuntia ja sai lopulta liikunnasta negatiivisen merkinnän koulun arviointijärjestelmään. Tympääntyneenä Mia potkaisi kävyn tien reunaan. Käpy pomppi pusikkoon suoraan hänen eteensä, josta olisi tulevaisuudessa harmia.


Mian koulumatka ei ole hirveän pitkä, vain muutama kilometri. Hän käveli kotipihaan noin kymmenen minuutin jälkeen. Mia jätti reppunsa, kenkänsä ja takkinsa eteiseen ja juoksi yläkertaan vaihtamaan vaatteet. Hänen pitäisi viedä Arembra tarhaan mahdollisimman pian koulun jälkeen. Silloin kun Mia sai Arembran, hän lupasi huolehtia siitä joka päivä. Ketään ei ollut kotona, kaikki taisivat olla tallilla. Miakin käveli tallille vaihdettuaan siistit kouluvaatteet pois.


Päästyään Arembran karsinalle, Mia alkoi vaihtaa sille sopivaa loimea ulkoiluun. Kevään sateiden takia tarhat olivat märkiä, joten loimenkin piti olla vettä pitävä. Mian keskeytti karsinan ovelle juossut hieman hysteerisen oloinen Filia. Tytön outoa olemusta Mia ei hoksannut, vain sen, että nyt hän tapasi vihdoin jonkun, jolle purkaa koulun ärsyttäviä aiheita:


- Et usko millainen päivä mulla koulussa oli. Mia aloitti turhautumista äänessään.


- Mä sain miljoonasta kokeesta sellaiset arvosanat, et äiti varmaan ragee ja pakottaa lukemaan alueesta lisää, vaikkei niitä kokeita enää näin myöhään voi uusia eli en ehdi harjoitella Arembran kanssa kesän kisoja varten niin paljon kuin pitäisi, koska äiti pakottaa keskittymään koulunkäyntiin.


Filia luuli vihdoin puheenvuoronsa tulleen ja yritti kertoa:


- Minulle sat... Mia kuitenkin ajatuksissaan keskeytti hänet:


- Koulusta tulee nykyään läksyä myös kesäksi, ihan uskomatonta.


Filia yritti kertoa karmeasta kokemuksestaan, muttei saanut oikeita sanoja suustaan.


Mia puolestaan oli saanut laitettua Arembralle loimen ja talutti mustan tamman Filian ohi käytävälle ja ovesta ulos. Kirkkaan siniseen loimeen puettu tamma hypähteli Mian vieressä innostuksensa voimin.


Pihalla sää vaikutti uhkaavalta. Kohta varmaan sataisi. Arembran tarha oli muiden tuntihevosten tarhojen vieressä hieman tallialueen rauhallisemmalla laidalla, jotta hevoset saisivat viettää rauhassa vapaa-aikaansa. Mian perheen talo oli tarhojen takana niin, että heiltä ikkunasta näkee suoraan tarhoille. Tarhan portille saapui Arembran tarhakaveri Lucky. Hevonen hirnahti tervehdyksen nähdessään hyvän ystävänsä tulevan tarhoille. Myös viereisissä tarhoissa olleet hevoset Bella ja Lilli nostivat päänsä heinäkasasta katsoakseen, kuka tuli. Lucky oli vaaleanruskea hieman Arembraa isompi tamma.


Avatessaan portin ja päästäessään Arembran Luckyn luokse Mia katsoi aitauksen pohjaa huokaisten. Hevosten kaviot painuivat pehmeään mutaan. Mia kuvitteli sitä työtä, jonka hän joutuisi tekemään saadakseen kaiken kuran pois hevosen tupsujaloista.


Porttia sulkiessaan Mia tunsi pisaran tipahtavan otsalleen. Taivaalta tippui jo yksittäisiä pisaroita. Toivottavasti ei tulisi enempää.


Filia ei pystynyt rauhoittumaan ajatellessaan aamupäivän tapahtumaa. Hän tunsi käsiensä värisevän edelleen. Filiasta tuntui kuin joku tarkkailisi häntä jatkuvasti. Mian äiti huikkasi:


- Filia. Tyttö kuuli nimensä.


Ääni oli karmivalla tavalla tuttu. Filia yhdisti sen aamulla kuulemaansa ääneen.


- Ei, ei taas. Filia vaikeroi.


Hänelle ei kuitenkaan tullut kylmä, eikä hän haistanut sitä katkua.


- Filia, tulisitko tänne! Tyttö säikähti aluksi, mutta sekuntin myöhemmin tajuttuaan kyseessä olevan Mian äiti, hän riensi nopeasti tämän luokse.


- Mitä? Filia kysyi yrittäen pitää äänensä vakaana.


Seuraavalta ratsastustunnilta yksi taluttaja peruutti, joten voisitko mennä tuuraamaan? Mian äiti kysyi.


- Toki. Filia vastasi lyhyesti.


Sisällään tyttö riemuitsi, hän oli siis jo tarpeeksi taitava opettamaan muita ratsastamaan.


- Ketä minä talutan? Filia kysyi.


- Jussi-niminen poika on tulossa ratsastamaan ja hänen pitäisi ratsastaa Svenillä. Sven on jo valmiina maneesissa, sitä ei siis tarvitse laittaa. Mian äiti selosti.


Filia haki käytävän naulakosta riimunnarun ja käveli maneesiin. Tyttö halusi antaa hyvän vaikutelman maneesissa oleville ihmisille ja vaikuttaa itsevarmalta, mutta kun hän saapui maneesiin, kaikki seuraavan tunnin ponit seisoivat rivissä maneesin keskellä ja mikä pahinta, Filia ei muistanut, kuka poneista oli Sven.


- Anteeksi, kuka poneista on Sven? Hän kysyi ratsastuksen opettajalta.


- Se on tuolla ihan maneesin toisessa päässä. Opettaja ohjeisti.


Hänen pirteästä äänestä kuuli, että tilanne huvitti häntä. Filia hymyili kiitokseksi ja lähti kävelemään ponia kohti. Jussi seisoi jo pitämässä kiinni Svenistä.


- Hei! Filia huikkasi pojalle tervehdykseksi ja napsautti riimunarun pään kiinni Svenin suitsien kuolainrenkaaseen.










Maastoretki voisi tehdä tehtävänsä


Wilhelm hoiti kotitehtävänsä ja kokeisiin lukunsa heti koulun jälkeen, joten hän tuli tallille myöhemmin. Hänen perheensä maksaa tallille Edwardin hoidosta ratsastusta ja ruokintaa lukuun ottamatta. Joten tallille tullessaan hän kävi tervehtimässä ulkona seisovaa ruunaa. Edwardin valkoiset jalat olivat mudan peitossa, mutta hevonen ei vaikuttanut välittävän liasta, eikä pienestä tihkusateesta pätkääkään. Se vain seisoi tarhan perällä torkkuen. Wilhelm antoi sen jäädä tarhaan ja käveli kädet rennosti taskussa talliin.


Mia jakoi hevosille ruokia valmiiksi karsinoiden edessä oleviin kuppeihin. Wilhelm näki heti, ettei hänen paras ystävänsä ollut hyvällä tuulella.


- Hei! Wilhelm tervehti.


Mia käänsi kasvonsa pojan puoleen ja alkoi kertoa päivästään Wilhelmille:


- Hei, tiedätkö opettaja ei ymmärrä, että minulla on muutakin elämää kuin vain koulu. Meillä oli miljoona koetta viime viikkoina ja sain niistä varmaan ihan sontaiset tulokset ja läksyjä tuli ihan sikana. Ei mulla ole aikaa lukea niihin kaikkiin kokeisiin, kun mun pitäisi treenata Arembran kanssa ja…


- Hei, ei enempää. Wilhelm keskeytti nauraen.


- Mikä tässä nyt on noin hauskaa? Mia tuhahti.


- Se vain kuinka paljon sä vauhkoot tästä. Keskity vaikka ensin niihin kokeisiin, koska ne todennäköisesti yleensä tulevat ensin ja sitten kilpailemiseen, jotka ovat vasta kahden kuukauden päästä. Ei Arembran kunto tipu, jos jätät yhden tai kaksi ratsastusta väliin.


- Ja hei, tiesitkö että koulusta tulee nykyään myös läksyä kesäksi, ihan epäreilua. Mia jatkoi.


- Maastolenkki voisi tehdä nyt tehtävänsä. Wilhelm sanoi melkein keskeyttäen Mian. Tytön huoli muuttui hymyksi hänen kasvoilla.


- Taidat olla oikeassa, Lähdetään heti!










Etkö tunnista minua?


Linnassa Neljän virran maassa nuorten lähdettyä kuninkaan läpi kulki huojennus. Kuningas oli istuutunut työpöytänsä ääreen allekirjoittamaan erilaisia maan asuinalueiden lomakkeita ja lukemaan kirjeitä, joita hänelle usein lähetettiin. Istuessaan Fabulan mieli kävi läpi kerrankin stressittömiä ajatuksia:


“Kaikki oli taas hyvin, jokainen taruolento pystyi jatkamaan elämäänsä kotonaan normaalisti ja turvallisesti. Amuletit olivat taas omilla paikoillaan ja hirviöitä ei enää ole vaarantamassa Neljän virran maata. Myös portaali oli taas kiinni.”


Fabula päätti lukita myös huoneen, jossa portaali oli, ettei kukaan pääsisi muuttamaan sen asetuksia. Kuninkaan mielen valtasi rauha. Hän nosti katseensa paperi pinosta ja katseli ikkunasta kirkkaan vihreää nurmea, joka jatkui silmänkantamattomiin, sekä olentoja, jotka viettivät siellä jälleen normaalia elämäänsä.


Ainoa, joka ei jäänyt hyvälle tuulelle, kun kaikki kääntyi hyväksi, oli Ecros. Yksin virtojen risteyksellä eläin seisoi katsellen veden pintaan piirtynyttä omakuvaansa. Yksisarvinen menetti palauttaessaan amuletit omille paikoilleen siipensä ja sarvensa. Näky oli hänestä surullinen. Ecros ei enää tiennyt kuka hän oli, koska siivet ja sarvi olivat tehneet hänestä sen, mikä hän oli. Sillä oli hankaluuksia kulkea Neljän virran maassa, koska välimatkat tuntuivat sille paljon pidemmiltä kuin lentäen. Ecros päätti palata laumansa luokse, ehkä hänen perheensä tukisi häntä.


Mutta kotiin palatessaan Ecrosin laumakaan ei ottanut häntä vastaan, niin kuin hän oli toivonut. Ecros odotti huolestuneita vanhempia, iloitsevia sisaruksia ja ystäviä, mutta mitään näistä ei ollut vastassa. Kaikki kyllä huomasivat hänen tulleen, mutta iloisten katseiden paikalla olivat ivalliset ja tirskuvat ilmeet. Ecros tajusi heti mitä muut katsoivat. Hän käveli äitinsä luokse ja sanoi varovasti:


- Hei. Ecroksen äiti katsoi tätä hetken järkyttyneenä ja vastasi:


- Hei, kuka olet?


- Ecros, sinun poikasi! Ecros alkoi hätääntyä hieman.


Äiti vain katsoi kummastuneena poikaansa ja kysyi:


- Miten ajattelit pysyä lauman mukana, kun vaihdamme laidunaluetta?


Ecros ei enää osannut vastata äitinsä kysymykseen. Ecros kääntyi ja lähti laahustamaan pois, hän tunsi nuorien yksisarvisten halveksuvat katseet selässään. Kyynel vierähti Ecrosin poskelle. Hän ei enää tiennyt, kuka oli ja hän oli tämän asian kanssa nyt yksin. Myös se harmitti, etteivät muut ymmärtäneet, miten suuren uroteon Ecros oli tehnyt siivet menettäessään. Ilman häntä Neljän virran maata ei ehkä nyt olisi. Ecros päätti etsiä Bo:n, hän tiesi, että siihen menisi aikaa, mutta hän aikoi yrittää, Bo sentään tiesi hänen uroteostaan ja osasi arvostaa häntä.










Kohti metsää


Filia astui ulos maneesista taluttaen Sveniä, hänen poskensa olivat punaiset juoksemisesta. Ensimmäistä kertaa tänään Filian mieli rauhoittui ja hän pystyi rentoutumaan. Jussi käveli hänen vieressään ihmetellen, mille tyttö niin hymyili.


- Öö, Filia, miksi sinua hymyilyttää noin paljon? Jussi kysyi.


Filia katsoi poikaa hymyillen ja tuntien stressin purkautuvan. Hän oli aikeissa kertoa aamusta ja koko päivän kestäneestä jännityksestä, mutta katsoessaan poikaa hän tajusi, kuinka nuori poika oli, eikä hänelle ehkä kannattaisi kertoa kaikkea, joten Filia tyytyi vastaamaan:


- Kunhan vain hymyilen, enkö sitten saisi.


Kun Filia vielä harjasi Sveniä sen karsinassa, Mia ja Wilhelm tulivat karsinan ovelle:


- Moi. Wilhelm aloitti.


Filia nosti katseensa ponista ja tervehti:


- Moi.


Mia katkaisi tervehdyksiä seuranneen hiljaisuuden:


- Lähdetkö meidän kanssa maastoon?


- Mutta eikö siellä ole liukasta nyt kun hetki sitten satoi? Filia kysyi.


- Ei, kun siellä ei satanut silleen kunnolla, eikä meidän tarvitse nyt välttämättä mennä ihan täyttä vauhtia. Mia vastasi.


- Okei, millä ponilla mä saan lähteä? Filia kysyi innostuen samalla kun astui ulos Svenin karsinasta.


- Meidän pitää kysyä Mian äidiltä. Wilhelm sanoi.


Mian äiti löytyi pitkän etsinnän jälkeen maneesista opettamasta. Nuoret olivat kiertäneet ensin ponitallin sitten päätallin ja tarhat ja vasta viimeisenä he menivät maneesiin.


- Hyvä, juuri noin, älä anna sen nojata ohjalle! Kuului maneesista, kun Wilhelm avasi sen oven.


Filia käveli ripein askelin Sonjan luo keskeyttäen:


- Me ollaan lähdössä maastoon, millä ponilla mä voisin lähteä?


Sonja mietti hetken ja vastasi:


- Voit ottaa Lillin.


Filian kasvot kääntyivät leveään hymyyn, tämä olisi ensimmäinen kerta, kun hän ratsastaisi ponin sijasta hevosella. Lilli oli hieman vanhemman puoleinen valkoinen tamma.


- Okei, kiitos! Tyttö hihkaisi ja kävellessään Mian ja Wilhelmin luokse hän yritti pidättää intoaan ettei säikyttäisi hevosia.


Mia haki Arembran ja Wilhelm Edwardin ulkoa ja he alkoivat varustaa hevosiaan. Wilhelm toi Lillin lähellä Edwardin karsinaa olevalle hoitopaikalle ja ohjeisti Filiaa tamman varustuksessa. Mia nauroi huomatessaan Arembran karsinasta, kuinka innokkaasti Wilhelm ohjeisti Filiaa. Suitsien laitossa Filialla oli eniten hankaluuksia, koska Lilli tunnettiin ahneena hevosena ja heti päästessään irti naruista, yritti se haukata lähistöltä itselleen välipalaa.


Joku, joka Filian ilon havaitsi, ei pitänyt siitä ja aikoisi iskeä pian uudelleen.










Yksin


Ecros koki syvää yksinäisyyttä saadessaan selville, ettei Bo ollutkaan kotonaan, vaan linnassa. Mediholin poistuttua Fabula oli ristinyt Bo:n ritariksi ja peikko opiskeli nyt linnassa uuteen alaansa liittyviä asioita. Tällä hetkellä käynnissä oli historian kurssit. Peikolle palkattu historian opettaja kertoi parhaillaan tuhansia vuosia sitten vallinneesta monsterista, jonka erityiskykyihin oli kuulunut muun muassa monistuminen peilikuvan nähdessään.


- Huh, onneksi minun ei ole tarvinnut kohdata tuollaista. Bo huokaisi lukiessaan tekstiä taisteluista sitä vastaan.


- Eikä sinun tarvitsekaan, se on kaukana menneisyydessä. Opettaja rauhoitteli.


Ecros tunsi maan läpikotaisin ja tiesi matkan kestävän ainakin kokonaisen päivän, kun ei pystynyt lentämään. Hän päätti levähtää ensin Peikkometsässä ennen kuin jatkaisi matkaansa linnalle. Peikkometsässä oli nähtävissä vielä nokea ja puunrunkojen jämiä, mitä oli jäänyt jäljelle Mediholin poltettua metsää. Myös uusia taimia oli noussut metsän reunoille, ne muistuttivat peikoista, jotka olivat yrittäneet puolustaa kotiaan Mediholilta onnistumatta.










Myyty


Filia-Wilhelm-Mia-kolmikko kiristi tallin pihalla satulavöitä. Tunnelma oli vaihteleva. Filia oli innostunut päästessään maastoon Lillillä, Mia oli rennompi kuin aiemmin, koska hän tiesi tulevan ratsastuksen rauhoittavan hänen mieltään ja Wilhelm oli muuten vain iloinen nähdessään Filian innokkuuden ja tietäessään kuinka mukavaa maastoretkellä tulisi olemaan. Nimittäin harvoin maastoretket ovat negatiivisia kokemuksia.


Vuorotellen nuoret nousivat hevostensa selkään ja Mia edellä he pyysivät hevoset liikkeelle kohti metsää. Wilhelm ratsasti Filian vieressä pystyäkseen neuvoa tyttöä tarvittaessa. Polku oli liian kapea kolmelle ratsulle vierekkäin, mutta Mia piti Arembran kuuloetäisyydellä, jotta he pystyisivät keskustelemaan.


- Tuota, minulla olisi vähän kerrottavaa aamusta. Filia aloitti muistaessaan jälleen aamun tapahtuman.


- No? Wilhelm kysyi iloisesti, mutta katsoessaan tyttöä hän näki huolen Filian kasvoilla.


Miakin vilkaisi olkansa yli ja huomasi saman.


- Mikä nyt on, Filia?


- Luulen, että hän, joka minut muutti Mediholiksi, yrittää saada minut takaisin. Filia sanoi ja nielaisi kuuluvasti lauseen lopussa.


Puhuessaan tytön jo muutenkin kalpea iho kalpeni entisestään.


- Miksi sinä niin luulet? Mia kysyi mielenkiinnon herätessä.


- Aamulla, kun laitoin heiniä, varasto kylmeni yhtäkkiä, outo haju tulvi nenään ja joku kuiskasi korvaani jotain takaisin palaamisesta, vaikka olin yksin varastossa.


- Onpa erikoista. Wilhelm totesi.


Tällä kertaa poika päätti uskoa sen, mitä tyttö kertoi, vaikka se hullulta kuulostikin. Viimeksi Mian kertomukset metsän örkeistä olivat osoittautuneet todeksi vaikkei poika sitä aluksi ollut uskonutkaan.


- Oletko varma, ettei heinävarastossa ollut muita? Mia vielä varmisti.


- Joo, olen sata varma, että olin yksin.


Kaikki olivat hetken hiljaa. Jokainen mietti selitystä Filian kokemukselle, mutta kukaan ei löytänyt sanoja ratkaisemaan sitä. Filian poskelle vierähti kyynel.


- En halua palata Mediholiksi, luulin, että se olisi ohi. Filia sanoi itkun seasta.


Mia ja Wilhelm katsoivat vuorotellen toisiaan ja Filiaa.


- Älä huoli, me autetaan sua, jos jotain pahaa tapahtuu. Wilhelm yritti lohduttaa.


Polku kulki tiheän metsän läpi. Reitti kaartui vasemmalle ja retken puolivälissä kulki polku pellon laidassa, se oli täydellinen laukkaamiseen. Tällä kertaa nuoret kuitenkin jättivät vauhdista nauttimisen pois, sillä polku oli luonnon pohjan ja sateiden takia liukkaampi kuin yleensä. Pellon reuna tuntui kaksinkertaisen pitkältä hitaammassa askellajissa. Pellon jälkeen metsä tiheni jälleen polun ympärille ja pian hiiltyneitä puita alkoi näkyä muiden puiden joukossa.


Hymy nousi Filian itkuisesta olosta huolimatta Mian kasvoille. Kartano tulisi esiin ihan muutamien metrien päästä. Mian ja Wilhelmin vierailu Neljän virran maassa oli antanut kartanolle suuremman merkityksen nuorten sydämissä. Aina maastossa ollessaan he pysähtyivät kartanon kohdalle muistelemaan heidän seikkailuaan Neljän virran maassa ja miettimään, milloin he pääsisivät takaisin sinne vaikka vain käymään kylässä. Joskus he jopa kävivät katsomassa kartanon sisällä, olisiko portaali auki. Tällä kertaa kartano oli jotenkin erilainen. Samalla kartanon ilmestyttyä puiden takaa, hevosten astellessa polkua pitkin, esiin paljastui kartanon pihan rajalla kulkeva punainen varoitusnauha ja kyltti. Mia katseli rakennuksen uusia elementtejä ihmeissään. Mian perässä ratsastanut Wilhelm kysyi häneltä:

